Diari Oficial de la Generalitat Valenciana


Sumari del DOGV 6348, del 06-09-2010 (2010/9505)

Aprovació definitiva del Projecte d'Expropiació, per taxació conjunta, per a l'Ampliació de l'Avinguda de Barcelona.
--------------------------------------------------------------------------------------------------------------------

### Dades del document

Número de DOGV
:   6348

Data del DOGV
:   06-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9505


Data del document
:   19-07-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Aprovació definitiva del Projecte d'Expropiació, per taxació conjunta, per a l'Ampliació de l'Avinguda de Barcelona. [2010/9505]  
La Junta de Govern Local d'aquest Ajuntament, en sessió ordinària celebrada el dia 16 de juliol de 2010, va adoptar l'acord següent:  
Acord:  
«Vist l'expedient que s'està tramitant per a aprovar el projecte d'expropiació, per taxació conjunta, per a l'obtenció dels terrenys necessaris per a l'ampliació de l'avinguda de Barcelona de Castelló de la Plana i els següents  
Antecedents:  
1. La Junta de Govern Local, mitjançant Acord de 23 de desembre de 2009, va resoldre modificar el projecte d'expropiació per a l'ampliació de l'avinguda de Vila-real i l'avinguda de Barcelona, que va passar a denominar-se Projecte d'Expropiació per a l'Ampliació de l'Avinguda de Barcelona, i exposar-lo al públic junt amb la relació de propietaris, béns i drets afectats per aquest.  
2. L'anunci d'exposició pública d'aquest projecte, per un termini d'un mes, va ser publicat en el Butlletí Oficial de la Província núm. 17, de 9 de febrer de 2010, en el Diari Oficial de la Comunitat Valenciana núm. 6207 de 16 de febrer de 2010, en el periòdic Mediterráneo el 4 de febrer de 2010 i al tauler d'anuncis d'aquest Ajuntament. Així mateix s'ha efectuat la preceptiva notificació als interessats.  
3. Hi ha en l'expedient document de retenció de crèdit núm. 429, de 2 de març de 2010, per import de 2.302.235,26 €, i document de retenció de crèdit núm. 1139, de 16 de juny de 2010, per import de 102.380,57 €, que acrediten l'existència de crèdit adequat i suficient per a fer front al pagament del preu just.  
4. Així mateix, s'ha emés informe favorable de l'expedient pel Negociat de Fiscalització.  
Tenint en compte que:  
I. En el termini legalment establert s'han formulat diverses al·legacions sobre les quals s'ha emés informe pels tècnics municipals.  
1. Escrit d'al·legacions presentat per Oscar Sos Grao, en representació de la mercantil Sos Pulimentación, SL, (RE núm. 13166 de data 26 de febrer de 2010), respecte de les finques núm. 1 i 3 del projecte d'expropiació.   
Titularitat segons projecte: Sos Pulimentación, SL.  
Qüestions al·legades:  
a) L'al·legant manifesta la conformitat amb la valoració de 36.342,35 € corresponent al trasllat de la polimentació, lacat i restauració de la fusta i del moble als locals de les dues finques, i a més sol·liciten que aquesta ha de ser objecte d'actualització fins al moment en què es procedisca el pagament corresponent de la indemnització.  
b) L'al·legant manifesta la disconformitat amb la valoració del sòl realitzada en el projecte d'expropiació, i presenta informe de valoració redactat per tècnic competent. També al·leguen que en cap cas és procedent descomptar del valor de repercussió les despeses d'urbanització.  
c) L'al·legant manifesta la disconformitat amb l'antiguitat considerada en la valoració de l'edificació utilitzada en el projecte d'expropiació, i presenta informe de valoració redactat per tècnic competent.  
Informe:  
Aquestes qüestions han sigut resoltes per l'arquitecta municipal en informe emés el 27 de maig de 2010.  
a) Respecte a la primera qüestió la valoració corresponent al trasllat de l'activitat és de 36.342,35 €, aquest valor es troba ja actualitzat amb l'IPC interanual (2003-2008), que suposa un increment de valor d'un 16,3%, per tant és procedent desestimar l'al·legació.  
b) Respecte a la disconformitat amb la valoració del sòl, en l'informe presentat per l'al·legant s'utilitza un mètode de valoració en què no queden clar els criteris utilitzats per a obtindre el valor del sòl i en   
  
\* \* \* \* \*  
  
  
què s'utilitzen valors no justificats, per la qual cosa es deduïx que el resultat obtingut d'aquesta valoració no és raonable.  
Respecte a les despeses d'urbanització, segons el que disposa l'article 30 de la Llei 6/1998, de 13 d'abril, sobre Règim del Sòl i Valoracions on s'establix que del valor de repercussió obtingut cal descomptar els costos d'urbanització, de finançament, gestió i promoció.  
Per tot allò dit anteriorment, és procedent desestimar l'al·legació, i queda la valoració del sòl en les dues finques com seguix:  
c) Respecte a la tercera qüestió al·legada, disconformitat amb l'antiguitat considerada en la valoració de l'edificació, cal dir que en l'informe de valoració presentat per l'al·legant, se'ls assigna a les edificacions existents les edats següents:  
Parcel·la núm. 1: 14 anys (construcció acabada en 1996) amb coeficient d'antiguitat aplicable de 0,90.  
Parcel·la núm. 3: 14 anys (construcció acabada en 1996) amb coeficient d'antiguitat aplicable de 0,90.  
En el cas que l'edat fóra la que al·lega, el coeficient que s'aplica de 0,90 no és el que correspon per a l'edat de 14 anys, segons el quadre de la norma 13 de la normativa cadastral el coeficient correcte és de 0,82.   
Respecte a l'antiguitat, l'al·legant no ha aportat cap documentació que acredite que l'antiguitat de les edificacions que s'han de valorar siga de 14 anys. Segons les fotografies realitzades en el 2003 de les construccions, s'observa que l'estat que presentaven en aquell moment no es correspon amb l'edat de 7 anys que tenien segons l'al·legant, ja que la construcció va finalitzar l'any 1996.  
A més, la construcció de la parcel·la núm. 3 és més antiga que la de la parcel·la núm. 1, tal com es comprova en les fotografies preses per a la realització d'aquest informe.  
Per tot allò dit anteriorment, és procedent desestimar l'al·legació, i es mantenen les antiguitats fixades en el projecte d'expropiació:   
Parcel·la núm. 1: construcció de 20 anys d'edat amb coeficient d'antiguitat de 0,67.  
Parcel·la núm. 3: construcció de 35 anys d'edat amb coeficient d'antiguitat de 0,51.  
Queda la valoració de l'edificació (sense tindre en compte l'increment del 5% per premi d'afecció) com seguix:  
  
\* \* \* \* \*  
  
  
  
\* \* \* \* \*  
  
  
Conclusió: és procedent desestimar l'al·legació presentada per Sos Pulimentación, SL en tots els seus punts.  
2. Escrit d'al·legacions presentat per Sara Avila García, en data 10 de març de 2010, amb registre d'entrada núm. 16567, respecte de la finca núm. 14 del projecte d'expropiació.  
Titularitat segons projecte: Sara Ávila García  
Qüestions al·legades:  
a) L'al·legant manifesta la disconformitat amb el valor de repercussió utilitzat en el projecte d'expropiació i aporta informe de valoració redactat per tècnic competent.  
b) Manifesta la disconformitat amb la valoració de l'edificació utilitzat en el projecte d'expropiació, i presenta informe de valoració redactat per tècnic competent.  
Informe:  
a) Respecte a la disconformitat amb el valor de repercussió l'arquitecta municipal, en el seu informe de data 27 de maig de 2010 disposa que en l'informe presentat per l'al·legant, per al càlcul del valor en venda s'han utilitzat quatre testimonis, dels quals hi ha tres amb preus semblants però en un la diferència respecte dels altres és excessiva (el preu del testimoni 1 és més del doble que els altres tres), per la qual cosa hauria d'haver-se exclòs del càlcul. En el mètode de comparació és convenient un mínim de sis testimonis per a garantir que el resultat siga d'acord amb el mercat actual, i en aquest cas només se n'han utilitzat quatre.  
Per tot allò dit anteriorment és procedent desestimar l'al·legació respecte a la valoració del sòl, i queda aquesta valoració com seguix:  
  
\* \* \* \* \*  
  
  
\* \* \* \* \*  
  
b) Respecte a la segona al·legació, l'arquitecta municipal ha informat que en l'informe aportat per l'al·legant, per a obtindre el valor de l'edificació existent s'ha calculat el pressupost per a un habitatge unifamiliar de 68,93m²t, segons el càlcul del Col·legi Territorial d'Arquitectes de Castelló i ascendix a 40.422,00 € (valor de construcció de 586,42 €/m²t), aplicant un coeficient d'antiguitat (45 anys) de 0,70 resulta un valor de 28.295,40 €.  
Respecte al càlcul del valor de l'edificació segons aquest informe, cal destacar el següent:  
- El valor de la construcció de 586,42 €/m²t és menor que l'utilitzat en el projecte d'expropiació de 600,66 €/m²t.   
- L'antiguitat de la construcció de 45 anys és major que la utilitzada en el projecte d'expropiació, que és de 29 anys.  
Per tot allò dit anteriorment, és procedent desestimar l'al·legació, i queda la valoració de l'edificació com seguix:  
Conclusió: és procedent desestimar l'al·legació presentada per Sara Ávila García en tots els seus punts.  
3. Escrit d'al·legacions presentat per Fernando de Val Pardo, en representació de la mercantil Fra, SA, en data 26 de febrer de 2010 (RE núm. 13304) respecte a la finca núm. 18 del projecte d'expropiació  
Titularitat segons projecte: Fra, SA.  
Qüestions al·legades:  
L'al·legant manifesta la seua disconformitat amb la valoració del sòl, presentant junt amb l'escrit, informe de taxació emés per tècnic competent.  
Informe:  
Segons informe de l'arquitecta municipal, és procedent desestimar l'al·legació una vegada estudiat l'informe de taxació, donant per correcta la valoració realitzada en el projecte d'expropiació tal com es descriu en l'apartat 1.3 Criteris de valoració, d'aquest projecte; la valoració del sòl queda com seguix:  
4. Escrit d'al·legacions presentat per Manuel Gómez Nebot i José Mª Ramos Tirado, (RE 19141, de 24.03.2010).  
Els al·legants manifesten la disconformitat amb l'exclusió de la finca cadastral 1904206 (finca registral núm. 56.421) situada en l'avinguda de l'Alcora cantó Vila-real, del present projecte d'expropiació, sol·liciten el pagament del preu just segons el full d'apreuament exposat al públic l'any 2003 i per un import de 87.786,77 €, i l'incrementen amb el 16,30% en concepte de l'IPC experimentat al llarg d'aquests anys.  
A la vista de l'informe de l'arquitecta municipal és procedent estimar l'al·legació respecte a la inclusió de la finca, de manera que en el projecte modificat apareixerà aquesta parcel·la com a finca núm. 24 i amb una valoració total de 102.096,01 € (ja inclou l'increment del 5% per premi d'afecció).  
5. Escrit d'al·legacions presentat per Ana María Montilla Manga, (RE 11348, de 19.02.2010) respecte a la finca núm. 5 del projecte d'expropiació.  
Titularitat segons projecte: Ana María Montilla Manga i José Ignacio Montilla Manga.  
Qüestions al·legades:  
L'al·legant manifesta respecte a la finca núm. 5 la superfície a expropiar de la qual és de 139,92 m²s, que és propietària del 50% de la superfície que s'ha d'expropiar. Adjunta a l'al·legació escriptura d'acta de manifestacions de data 16 de novembre de 1995.  
Informe:  
Tant la tècnica d'administració general del Negociat Administratiu de Planejament i Gestió Urbanística com l'arquitecta municipal han emés informe sobre aquesta al·legació.  
A la vista de l'acta de manifestacions presentada per l'al·legant, ambdós propietaris manifesten procedir a la divisió material de la finca de la manera següent:  
"La part corresponent a Ana Maria Montilla Manga es concreta en una parcel·la de forma rectangular, d'una superfície de setanta metres quadrats, que tindrà la seua façana i accés pel corredor que discorre junt amb la línia del ferrocarril, amb set metres lineals de façana comptadors des del límit de l'esquerra mirant des de la façana del ferrocarril i amb una profunditat de deu metres lineals.  
La part corresponent a José Ignacio Montilla Manga, es concreta en la resta de la finca."  
A l'acta de manifestacions s'adjunta un pla a l'efecte d'una millor identificació de les parcel·les que a cadascun correspon en funció de la participació que posseïxen sobre aquesta, per a conéixer els límits de les parcel·les d'ús i gaudi exclusiu i excloent, i en cas d'expropiació de part o del total de la finca, conéixer els drets afectats a cadascuna de les parts. En aquest pla s'observa que la totalitat de la finca d'Ana María Montilla, és a dir, 70 m²s, es veu afectada en la seua totalitat per l'expropiació, corresponent aquesta superfície al 50% de la superfície expropiada que és de 139,92 m²s.  
A la vista del pla que adjunta a aquesta escriptura, la propietat a què es referix l'al·legant té una superfície de 70,00 m²s dels 139,92 m²s de la parcel·la, amb front de 7,00 metres a l'avinguda de Barcelona i fons de 10,00 metres segons el pla d'aquesta escriptura.   
Conclusió:  
És procedent estimar l'al·legació, per la qual cosa en el projecte d'expropiació modificat la parcel·la núm. 5 (finca registral 5.758) quedarà desglossada en dos; la parcel·la núm. 5.A i la parcel·la núm. 5.B, tenint en compte les següents modificacions quant a superfície i a longitud de tanca de simple torsió:  
Finca núm. 5.A  
Propietari: José Ignacio Montilla Manga  
Superfície: 69,92 m²s.  
Aprofitament: 218,15 m²t.  
Valoració final del sòl: 41.087,15 €.  
Construccions que s'han de valorar: tanca de simple torsió 6,58 metres de longitud  
Valoració tanca: 6,58 m x 20,934 €/m= 137,75 €  
Finca núm. 5.B  
Propietari: Ana María Montilla Manga  
Superfície: 70,00 m²s.  
Aprofitament: 218,40 m²t.  
Valoració final del sòl: 41.134,16 €  
Construccions que s'han de valorar: tanca de simple torsió 17,00 metres de longitud  
Valoració tanca: 17,00 m x 20,934 €/m= 355,88 €  
En els resultats anteriors falta aplicar l'increment del 5% per premi d'afecció.  
6. Escrit d'al·legacions presentat per Rosa Nacher Doménech i Miguel Nacher Doménech, (RE 13188, de 26.02.2010), respecte a la finca núm. 20 del projecte d'expropiació.  
Titularitat segons projecte: Josefa Doménech Monfort.  
Qüestions al·legades:   
a) Manifesten que són propietaris de la finca núm. 20 que apareix en el projecte d'expropiació, i adjunten escriptura de partició d'herència de 15 de juny de 2005, així com nota simple informativa del Registre de la Propietat núm. 4 de Castelló, en la qual consta la finca inscrita a nom dels al·legants.  
b) Els al·legants manifesten la seua disconformitat amb la valoració i presenten informe de taxació emés per tècnic competent de data de juny de 2004.  
Informes:  
Respecte a la primera qüestió al·legada, s'ha informat per la tècnica d'administració general del Negociat Administratiu de Planejament i Gestió Urbanística que a la vista de l'escriptura de partició d'herència presentada pels al·legants i segons la informació obtinguda del Registre de la Propietat núm. 4, és procedent estimar aquest punt de l'al·legació d'acord amb l'article 3 de la Llei d'Expropiació Forçosa de 16 de desembre de 1954 i modificar la titularitat de la finca en el projecte d'expropiació a favor de Rosa Nácher Doménech i Miguel Nácher Doménech com a titulars del ple domini amb caràcter privatiu quant al 50% cadascun d'ells.  
Respecte a la segona qüestió, ha sigut informada per l'arquitecta municipal que posa de manifest que en l'informe aportat pels al·legants, es va obtindre el valor que tenia aquest sòl l'any 2004, el resultat del qual no és aplicable a la valoració del sòl en data d'avui (2009), ja que la situació del mercat immobiliari ha variat molt des de l'any 2004 fins a la data actual de 2009. Per tot això, és procedent desestimar aquest punt de l'al·legació.  
Conclusió:  
A la vista dels informes emesos pels tècnics municipals, és procedent estimar parcialment l'al·legació presentada en relació amb la finca núm. 20.  
7. Escrit d'al·legacions presentat per Adela Forés Terradas, (RE 16981, de 16.03.2010), en relació amb la finca núm. 23 del projecte d'expropiació.  
Titularitat segons projecte: Adela Forés Terradas.  
Qüestions al·legades:  
La majoria de les qüestions són de caràcter tècnic i han sigut resoltes en l'informe de l'arquitecte municipal.   
D'altra banda, sol·licita que se li remeta una còpia de tots els informes i acords que se citen en l'Acord de la Junta de Govern de 23 de desembre de 2009 pel qual s'acordava l'exposició al públic del projecte d'expropiació per a l'ampliació de l'avinguda de Barcelona.   
Informe:  
Aquesta sol·licitud ha sigut atesa per mitjà d'un escrit de data 20 d'abril de 2010 a què s'adjuntava còpia de tota la documentació sol·licitada per l'al·legant. Per tant, és procedent estimar aquesta al·legació.  
Les qüestions tècniques han sigut analitzades per l'arquitecta municipal en el seu informe de data 27 de maig de 2010 del qual es desprén:   
a) Disconformitat de la superfície que s'ha d'expropiar inclosa en el Projecte d'Expropiació de l'avinguda de Barcelona.  
Respecte a la superfície que s'ha d'expropiar al·lega que:   
- S'ha procedit a alinear el límit de l'expropiació amb els plans cadastrals.  
Aquesta afirmació és errònia, ja que el projecte d'expropiació delimita els terrenys necessaris per a l'execució de l'ampliació de l'avinguda de Barcelona, sòl qualificat com a dotacional públic viari.  
Per tot allò dit anteriorment, és procedent desestimar l'al·legació presentada respecte a aquest punt.  
- Hi ha una franja de terreny fins a la via fèrria que no ha sigut considerada en l'expedient d'expropiació.   
Respecte a aquest punt, se li va requerir en data 30 de juliol de 2004 que aportara documentació gràfica, el corresponent pla topogràfic de la seua finca indicant la superfície objecte d'al·legació.  
Des d'aquesta data, sempre ha aportat la mateixa documentació per a justificar la titularitat d'aquests terrenys i sense presentar mai mesurament topogràfic de la finca. La documentació que ha presentat en les diferents ocasions consistia en el següent:  
Fotocòpia d'un pla cadastral, ombrejada amb retolador de color verd fosforescent la franja de terrenys de què reclama la seua titularitat, i obtenint una superfície aproximada partint de l'acotació realitzada sobre el mateix pla imprès.  
La documentació descrita en el paràgraf anterior no acredita la titularitat d'aquests terrenys.  
b) Disconformitat amb el full de preu just i criteris de valoració.  
Respecte a aquest punt no aporta cap valoració, només manifesta la seua disconformitat amb el full de preu just i la seua voluntat de cedir a l'Ajuntament la superfície inclosa en l'expropiació de l'avinguda de Barcelona, reservant-se l'aprofitament urbanístic que li correspon per aquesta superfície dins del sector 13-SUR.   
Per tot allò dit anteriorment, és procedent desestimar l'al·legació respecte de la valoració, ja que no presenta informe de valoració ni full de preu just.   
Conclusió: és procedent estimar parcialment l'al·legació presentada per Adela Forés Terradas.  
8. Escrit amb registre d'entrada núm. 11440, de 19 de febrer de 2010, presentat per Manuel Santos Orfo i Elisa Suárez Peláez  
Finca núm.: Exclosa del projecte actual.  
Qüestions al·legades:   
Que han rebut notificació de l'Acord de la Junta de Govern Local, de data 23 de desembre de 2009, pel qual s'acordava l'exposició al públic del projecte d'expropiació per a l'ampliació de l'avinguda de Barcelona i pel qual se'ls excloïa del projecte modificat l'aprovació del qual s'està tramitant.  
Sol·liciten la indemnització de les despeses ocasionades per l'exclusió de l'immoble de la seua propietat del projecte d'expropiació, de conformitat amb el que preveu el Reial Decret 429/1993, de 26 de març, en concepte de responsabilitat patrimonial de l'administració, i que consistixen en la quantitat de 121,80 € per l'emissió d'un informe de taxació pel Col·legi d'Arquitectes de la Comunitat Valenciana que van presentar com a al·legació a la valoració del seu immoble efectuada en el si de l'anterior expedient d'expropiació. Sol·liciten l'actualització de l'esmentada quantitat amb l'increment de l'IPC des del 5 d'abril de 2004, data d'emissió de l'informe de valoració.  
Informe:  
Tal com posa de manifest la tècnica d'administració general del Negociat Administratiu de Planejament i Gestió Urbanística, de data 18 de juny de 2010, la sol·licitud de responsabilitat patrimonial de l'Ajuntament per les despeses ocasionades al propietari de l'immoble que finalment s'ha vist exclòs del projecte d'expropiació no és una qüestió que haja de resoldre's en el si d'aquest expedient.   
9. Escrit presentat per Vicente Bernat Pérez i Pilar Vicente Tena en la Secció de Desenvolupament Urbanístic d'aquest Ajuntament el 6 d'abril de 2010.  
Finca núm.: 12  
Titularitat segons projecte: Construcciones Mavic 2002, SL.  
Qüestions al·legades:  
Els al·legants posen de manifest que la finca registral 10.554/V que apareix en el projecte d'expropiació com a finca núm. 12 era de la seua propietat. Que mitjançant escriptura de compravenda atorgada pel notari de Castelló Antonio Arias Giner, en data 4 de gener de 2005, van procedir a la venda de l'esmentat immoble a la mercantil Albañilería General Comino, SL, establint-se en l'estipulació quarta de la mencionada escriptura el pacte entre les parts contractants que la quantitat que l'Ajuntament de Castelló de la Plana poguera pagar com a conseqüència de l'expropiació per a l'ampliació de les avingudes de Vila-real i Barcelona, correspondrà a la part venedora. Aporten còpia del contracte de compravenda i de l'escriptura de compravenda a què s'ha fet referència.  
Informe:   
Del certificat de domini i càrregues de l'esmentada finca obtingut per aquest Ajuntament en la tramitació d'aquest expedient es desprén que després de la compravenda realitzada entre el senyor Bernat i la senyora Vicente i la mercantil Albañilería General Comins, SL, l'immoble ha sigut novament alienat en dues ocasions més, sent el propietari final el titular que apareix en el projecte d'expropiació, és a dir, Construcciones Mavic 2002, SL. Seguint el que disposa l'article 3 de la Llei d'Expropiació Forçosa, Llei de 16 de desembre de 1954, l'administració expropiant considerarà propietari o titular a qui amb aquest caràcter conste en els registres públics que produïsquen presumpció de titularitat. Per açò, l'Ajuntament entén les actuacions d'aquest expedient expropiatori amb qui és titular segons el Registre de la Propietat núm. 4 de Castelló, desconeixent aquesta administració si el pacte subscrit en l'escriptura de compravenda presentada pels al·legants s'ha traslladat a les successives compravendes. Per això, és del parer de la tècnica que subscriu que aquesta qüestió excedix del dret administratiu i ha de ser resolta en l'àmbit de la jurisdicció civil, per la qual cosa és procedent desestimar l'al·legació presentada.   
10. Durant el període d'exposició pública, a fi de complir el que disposa l'article 32.1 del Reglament Hipotecari (Decret de 14 de febrer de 1947) i article 22.1 de les normes complementàries al Reglament per a l'execució de la Llei Hipotecària sobre inscripció en el Registre de la Propietat d'actes de naturalesa urbanística, per part de l'Ajuntament s'ha sol·licitat dels diferents registres de la propietat l'emissió de certificat de domini i càrregues de les finques afectades pel projecte d'expropiació. De la revisió d'aquests documents es desprén una sèrie de modificacions pel que fa a la titularitat i càrregues d'algunes finques, modificacions que han sigut recollides en el projecte d'expropiació l'aprovació del qual s'està tramitant.  
II. Del resultat dels informes de les tècniques municipals sobre el contingut de les al·legacions presentades al projecte d'expropiació, tant de caràcter tècnic com jurídic, s'ha procedit a modificar el projecte exposat al públic, quedant com a valor total de l'expropiació la quantitat de 2.404.615,83 €, segons els criteris de valoració aplicats que es concreten en la memòria del projecte d'expropiació.  
La relació definitiva d'afectats pel projecte d'expropiació, per taxació conjunta, dels terrenys necessaris per a dur a terme l'ampliació de l'avinguda de Barcelona és la següent:  
\* \* \* \* \*  
  
D'acord amb la valoració establerta en el projecte d'expropiació i quant al percentatge de propietat sobre la finca, s'ha distribuït la indemnització per expropiació als diferents interessats.  
III. L'expedient s'ha tramitat correctament, d'acord amb el que establix l'article 434 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, pel procediment de taxació conjunta.  
D'acord amb l'article 48 de la Llei d'Expropiació Forçosa, Llei de 16 de desembre de 1954, una vegada determinat el preu just, es procedirà al pagament de la quantitat que resultara en el termini màxim de sis mesos.  
En virtut del que establix l'apartat 4 de l'esmentat article 434 del ROGTU, el preu just dels béns i drets que s'han d'expropiar pot satisfer-se, d'acord amb l'expropiat, mitjançant l'adjudicació de terrenys o mitjançant l'atribució d'aprofitaments que corresponguen a l'administració expropiant, o de qualsevol altra forma lliurement pactada entre l'administració i l'expropiat.   
IV. De l'article 127.1.d) de la Llei Reguladora de les Bases de Règim Local es desprén que correspon a la Junta de Govern Local les aprovacions, entre altres, dels instruments de gestió.  
Per tot això, a la vista dels informes emesos pels tècnics municipals i d'acord amb l'article 434 del Reglament d'Ordenació i Gestió Territorial i Urbanística, aprovat per Reial Decret 67/2006, de 19 de maig, i concordants de la Llei d'Expropiació Forçosa, de 16 de desembre de 1954, a proposta del vicealcalde, regidor delegat de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans s'acorda:  
Primer. Resoldre les al·legacions presentades al projecte d'expropiació per a obtindre els terrenys necessaris per a l'ampliació de l'avinguda de Barcelona, en el sentit indicat en l'apartat d'al·legacions del present acord.  
Segon. Aprovar definitivament el projecte d'expropiació per taxació conjunta, per a obtindre els terrenys necessaris per a l'ampliació de l'avinguda de Barcelona, a què s'han incorporat les modificacions derivades de les al·legacions que s'estimen i dels certificats de domini i càrregues.  
Tercer. Aprovar la relació definitiva d'afectats pel projecte d'expropiació que forma part del cos del present acord.  
Quart. Notificar aquest acord als interessats, junt amb el full d'apreuament, que disposaran d'un mes per a acceptar aquest full o rebutjar-lo i formular-ne el seu propi, i en este cas es traslladarà l'expedient al Jurat Provincial d'Expropiació Forçosa perquè fixe el preu just; es considerarà el silenci de l'interessat com a acceptació de la valoració municipal.  
Cinqué. Procedir a alçar les actes de pagament i ocupació i abonar mitjançant transferència bancària o, si és el cas, consignar en la caixa de dipòsits de la tresoreria municipal, als titulars de béns i drets objecte d'expropiació les següents quantitats  
  
Sisé. Traslladar aquest acord a l'Àrea de Gestió Econòmica, a la tresoreria municipal i a la intervenció municipal d'aquest Ajuntament perquè realitzen les actuacions corresponents.»  
El que es publica a l'efecte del que disposa l'article 434 del Reglament d'Ordenació i Gestió Territorial i Urbanística, en els seus apartats 2, 3 i 5, dels quals es desprén que l'interessat disposarà d'un mes per a acceptar el full d'apreuament o rebutjar-lo i formular-ne el seu propi. En el cas que rebutge la valoració continguda en el full d'apreuament formulada per l'administració, aquesta traslladarà l'expedient al Jurat Provincial d'Expropiació Forçosa perquè fixe el preu just. El silenci de l'interessat es considerarà com a acceptació de la valoració fixada en el full d'apreuament de l'administració, i s'entendrà determinat definitivament el preu just.  
El pagament o dipòsit de la valoració establerta en el full d'apreuament de l'administració expropiant o, si és el cas, l'aprovació de l'instrument o formalització del document pel qual de qualsevol altra forma es faça efectiu el pagament del preu just, habilita l'administració expropiant per a ocupar finques amb l'alçament previ de les corresponents actes i produïx els efectes previstos en la legislació sobre expropiació forçosa. Tot això, sense perjudici que continue la tramitació dels procediments per a la determinació definitiva del preu just davant del Jurat Provincial d'Expropiació Forçosa.  
Castelló de la Plana, 19 de juliol de 2010.- L'alcalde: Alberto Fabra Part.